Осип Манделщам
В смиреномъдри висоти…

Превод от руски: Бойко Златев, —

chitanka.info

В смиреномъдри висоти

проблясват есенни Плеяди.

В тях няма нито капка радост

и няма горестни черти.

Във всичко смисъл се явява

и се разгръща свободата:

хармонията на числата

в природата се въплъщава.

Но падна сняг — и голотата

зачерни спящите дървета.

Напразно привечер засвети

позлатата на небесата;

и най-печално съчетание —

напев от бяло, черно, златно —

ознаменува безвъзвратно,

че зима вече е настанала.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.